मंडी शहर काे बनाए स्मार्ट सिटी
किसानबचाओ अभियान ने प्रदेश के मंडी, नेरचौक सुंदरनगर को स्मार्ट सीटी अमृत योजना में लाने का प्रस्ताव डीसी मंडी संदीप कदम के माध्यम से राज्य केंद्र सरकार को भेजा। अभियान के संयोजक देशराज शर्मा ने बताया कि प्रस्ताव के माध्यम से मंडी शहर काे स्मार्ट बनाए जाने, ईएसआईसी मेडिकल कॅालेज नेरचौक को मेडिकल यूनिवर्सिटी बनाने, नवगठित नगर परिषद नेरचौक से कृषि बागवानी पशुपालन में लगे ग्रामीण क्षेत्रों को नप से बाहर रखने की मांग की गई है। प्रवक्ता एनआर चौहान, चंपा शर्मा, धर्म चंद वालिया, बलदेव सिंह, राजेंद्र प्रसाद, गुलाब सिंह, मान सिंह ठाकुर, मनीष शर्मा, ब्रजेश शर्मा, नरेंद्र मिन्हास ने बताया कि मंडी, नेरचौक सुंदरनगर को स्मार्ट सीटी बनाने की लगभग सारी शर्तें पूरी करते हैं।
मंडी शहर प्रदेश के केंद्र में स्थित है। मंडी शहर के नजदीकी क्षेत्र नेरचौक, सुंदरनगर, बग्गी, चैलचौक, रिवालसर प्रदेश के हर दृष्टि से उभरने वाले क्षेत्र हैं। इसीलिए मंडी, नेरचौक सुंदरनगर को स्मार्ट सिटी अमृत योजना में शामिल करना समय की मांग है। जहां से राष्ट्रीय राजमार्ग-21 चंडीगढ़-मनाली के लिए गुजरता है। इसी मार्ग के समानान्तर किरतपुर-मनाली फोरलेन राष्ट्रीय राजमार्ग निर्माणाधीन है। यह क्षेत्र समतल होने से यहां निर्माण सस्ता है। यहां मैट्रो चलाना सस्ता है। यहां बिजली पानी की कोई कमी नहीं। नेरचौक जहां जालंधर-नेरचौक सुपर हाईवे मिलता है, ऑटोमोबाइल हब के रुप में विकसित हो चुका है। इसी क्षेत्र में ईएसआईसी मेडिकल कॅालेज, आईआईटी, यूनिवर्सिटी, कॅालेज, स्कूल कई अस्पताल स्थापित हैं। प्रदेश के लिए सामरिक महत्व से भी मंडी हर प्रकार से सुरक्षित जिला है। जहां पर्यटन सामरिक महत्व के लिए ही हवाई अड्डे का निर्माण करने की भी योजना है तथा अंतरराष्ट्रीय राष्ट्रीय स्तर के सैलानियों के लिए भी मंडी शहर, नेरचौक सुंदरनगर महत्वपूर्ण पड़ाव है।
bho_Deva hin_Deva hin_Deva